L-ACE tilqa' l-aħbar li r-ristoranti se jibdew jiftħu sa nofsillejl L-Assoċjazzjoni tal-Istabbilimenti tal-Ikel (ACE) laqgħet l-aħbar li mill-24 ta' Mejju li ġej, ir-ristoranti jistgħu jitħallew jiftħu sa nofsillejl. Fi stqarrija, l-ACE talbet biex jitqassmu l-vawċers b'mod immedjat. Qalet li l-vawċers għenu lir-ristoranti u s-settur tal-ospitalità wara l-impatt tal-pandemija. L-Assoċjazzjoni rringrazzjat lill-awtoritajiet tas-saħħa għall-ħidma tagħhom speċjalment għall-għoti tal-vaċċin b'rata mgħaġġla. Appellat lill-pubbliku biex jikkopera u jkompli jimxi mal-miżuri maħruġa mill-awtoritajiet tas-saħħa.